Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 243

2. A vizsga tartalma A bábmozgatás gyakorlati vizsga két részből tevődik össze. 2006/62/II. szám Mozdulatsor kesztyűsbábokkal és marionett technikával A tanulónak két mozdulatsort kell bemutatnia technikánként 2-3 perc időtartamban – kétkezes játékkal, kesztyűsbábokkal, két-három karakter szerepeltetésével, kellék- és díszlethasználattal, – bonyolultabb marionett technikával (legalább 6 ponton irányított bábbal), díszlethasználattal. A mozdulatsort a tanulónak a kötelező mozgáselemek felhasználásával kell a vizsgát megelőzően megterveznie és begyakorolnia. Kötelező mozgáselemek: járás, hajlás, leülés, lefekvés, felülés, felállás, térdelés, bukfenc, mászás, ugrás. Rögtönzött tárgyanimáció A tanuló egy vagy több szabadon választott tárgy animálásával etűdöt készít és mutat be. A vizsga helyszínén biztosítani kell a tanulók létszámának megfelelő, de legalább tizenöt darab környezetünkben található használati tárgyat (pl. cipő, üvegek, konyhai eszközök). A felkészülési idő 10 perc. A vizsgán a tanuló a bábmozgatás valamennyi feladatát bemutathatja szöveggel vagy szöveg nélkül, illetve zene vagy hangeffektusok beépítésével. Szükség szerint igénybe vehet segítőt (pl. kellékhasználatához, zenei, illetve hangtechnikai eszközök, hangeffektusok alkalmazásához). Az „untermann” személyéről a tanulónak kell gondoskodnia.

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes